521 



Gratias etiam ago pro 4 Insecta ista rarissima; utinam 

 mittere posses Muscam (Culicem), quæ occidit boves , de qua 

 scripsisti quondam. 



Opto vivere in proximam æstatem, quo Te coram videam ; 

 interea vive feiix et multos procrea auditores, qui naturæ 

 delicias in pretio habeant. 



Hispa ista nigra thqrace rubro pulcherrimum fuit sane 

 Insectum. 



Vive felix et me, ut soles, amare perge. 

 Upsaliæ 1770 d. 9. Novembris. 



Viro celeberrimo D. D. Brunnichio Professori Haffniensi 



Haffniæ 



(9) Viro Celeberrimo 

 D. D. Brunnichio 

 Professori Reg. Haffniensi 

 s. pi. d. 



Car. å Linné 



Accepi rite cum D. Gisekio Tua Animalium Genera a 

 pag. 1 ad 16 pulcherrime sane delineata et amplissimis vo- 

 cabulis enunciata , e quibus pleraque rite dignosco ; opto 

 magnopere videre sequentia, quæ ut mittas oro quæsoque, 

 cum opus vix perveniat ad nostros bibliopolas; libri enim 

 Danorum apud nos rarissime occurrunt. 



Ex his abunde video quam solide Tu V. C. apud Tuos 

 excitabis studium naturæ, quod tam paucos habuit veros Doc- 

 tores, cum interim nullum studium majus, nullum jucundius. 



Optavi diu Te coram videre, Tecum confabulari de sci- 

 entia quam ambo in deliciis habemus; sed frustra hæc vota. 

 Te Tua fata, quæ opto semper Tibi propitia, detinent. 



Vive felix diutissime et esto divini numinis præco. 



Dabam Upsaliæ 1771 d. 24 Decembris. 



Viro celeberrimo D. D. M. T. Brunnichio in acad. Haffn. 

 Professori Clarissimo Haffniæ. 



